De Mainza Kurfiaschtn hom im 15. Joarhundad de easchtn Glosmocha aus Behmen und Flandern ghoid. Im Joar 1636 is easchtmois da Nam vom Moasta vo oana Gloshittn in dera Region aftauchd, Heinrich Fleckenstein vo da Gloshittn im Wollersbuch. 1639 is a weidara Hittnmoasta gnennd, Jacob Fleckenstein. Aus oam Rechnungsbuach vo 1652 gehd heavoa, doss Heinrich und Jacob Briada woan. Im Joar 1664 san zum easchtn Moi de beidn Ortsnama: Heinrichs grundt undt Jacobs thael ois Logbezeichnung gnennd. Do de Gloshittn Jakobsthal haptsächli Glosknepf heagstejd hod, is se im Voiksmund Knöpphütte gnennd worn. 1648 hod da Glosmochamoasta diesn Nam eihtrong lossn.